32006R1681
L 314/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1681/2006 НА КОМИСИЯТА
от 14 ноември 2006 година
за определяне на коефициентите, които се прилагат за зърнени култури, изнесени под формата на ирландско уиски за периода 2006-2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1),
като взе предвид Регламент (ЕИО) № 2825/93 на Комисията от 15 октомври 1993 г. за определяне на някои подробни правила за прилагането на Регламент (ЕИО) № 1766/92 на Съвета във връзка с определянето и предоставянето на коригирани възстановявания по отношение на зърнени култури, изнасяни под формата на някои спиртни напитки (2), и по-специално член 5 от него,
като има предвид, че:
(1)
Член 4, параграф 1 от Регламент (EИО) № 2825/93 определя, че количествата зърнени култури, които отговарят на изискванията за възстановяване, са количествата, поставени под контрол и дестилирани, претеглени с коефициент, който се определя ежегодно за всяка заинтересована държава-членка. Коефициентът трябва да изразява средното съотношение между общо изнесените количества и общо търгуваните количества на засегнатата спиртна напитка въз основа на тенденцията, отбелязана в развитието на тези количества по време на броя години, който отговаря на средния период на стареене на въпросната спиртна напитка.
(2)
Предвид информацията, предоставена от Ирландия за периода 1 януари-31 декември 2005 г., средният период на стареене за ирландско уиски през 2005 г. е бил пет години.
(3)
Следователно коефициентите за периода 1 октомври 2006-30 септември 2007 г. трябва да бъде съответно определен.
(4)
Член 10 от протокол 3 към Споразумението за Европейското икономическо пространство изключва отпускането на възстановявания по отношение на износ за Лихтенщайн, Исландия и Норвегия. Освен това Общността е сключила споразумения с някои трети страни, които отменят възстановяванията при износ. Съгласно член 7, параграф 2 от Регламент (ЕИО) № 2825/93 това следва да бъде взето предвид при изчисляването на коефициентите за периода 2006-2007 г.,
ПРИЕ НАСТОЯЩИЯ РЕГЛАМЕНТ:
Член 1
За периода 1 октомври 2006-30 септември 2007 г. коефициентите, предвидени в член 4 от Регламент (ЕИО) № 2825/93, прилагани за зърнени култури, използвани в Ирландия за производството на ирландско уиски, са тези, определени в приложението към настоящия регламент.
Член 2
Настоящият регламент влиза в сила на деня на публикуването му в Официален вестник на Европейския съюз.
Той се прилага от 1 октомври 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 ноември 2006 година.